Skoner brandstof vir RSA | Die Vryburger
Die twee groot oliereuse, BP en Shell, het kragte saamgegooi om van hul brandstof raffinaderye in die land op te gradeer sodat voldoen word aan die skoon
brandstof 2-standaard (CF2) wat reeds etlike jare in Europa en die VSA gebruik word.
BP het aangekondig dat die opgradering saam met Shell sowat R5 miljard sal kos om die Sapref-aanleg in Durban aan te pas.
Benewens die reuse bedrag gaan BP 'n vêrdere R3 miljard bestee aan die opgradering van ander infrastruktuur in Suid-Afrika en Mosambiek.
Waarnemers is van mening dat die opgradering tydig is en waarskynlik 'n beduidende invloed sal uitoefen om skoner lug in veral stedelike gebiede te kry.